**Vedtekter for**

**Pilegrimsfellesskapet St. Jakob, Norge**

***Vedtatt på årsmøtet 5. mai 2020***

**§ 1 Navn**

Foreningens navn er: Pilegrimsfellesskapet St. Jakob, Norge.

**§ 2 Formål**

Foreningen er en ideell organisasjon hvis formål er å spre kjennskap til og forståelse for pilegrimsvandringer på nasjonalt og internasjonalt grunnlag - felleskirkelig så vel som historisk, kulturelt og økologisk.

**§ 3 Organisering**
Foreningen er en landsomfattende medlemsforening med kontor i Oslo som bestyres av

en daglig leder.

**§ 4 Foreningens arbeidsoppgaver**

a. Informere om og inspirere til pilegrimsvandring i inn- og utland

b. Være en pådriver i arbeidet med å videreutvikle pilegrimsveiene i Norge og

 infrastrukturen knyttet til dem.

c. Arrangere møter og turer

d. Ivareta økonomi og medlemsregistrering

e. Utgi medlemsblad og drifte foreningens nettside

f. Samarbeide med sentrale myndigheter og andre organisasjoner
g. Rette søkelyset mot norske og utenlandske kulturminner knyttet til pilegrimstradisjoner.

h. Ha samarbeid med relevante europeiske pilegrimsorganisasjoner

i. Arbeide for å fremme holdninger og handlinger preget av ærefrykt for naturen

**§ 5 Medlemmer**

Foreningen er åpen for alle som betaler årskontingenten. Et medlem som ikke har betalt etter purring skal strykes som medlem.

Medlemmer som opptrer på en slik måte at det kan skade foreningen kan ekskluderes av styret med 2/3 flertall. En slik eksklusjon kan ankes inn for årsmøtet, hvor det kreves 2/3 flertall for å opprettholde eksklusjonen.

**§ 6 Årsmøtet**

Årsmøtet er hovedforeningens øverste myndighet og avholdes hvert år innen utgangen av mars.

**§ 6.1**

Årsmøtet innkalles av det sittende styret innen utgangen av januar. Forslag til saker på årsmøtet kan fremsendes av både styret og medlemmene. Slike forslag må være styret i hende innen 28. februar. Saksdokumentene må være tilgjengelig for medlemmene senest 1 uke før årsmøtet.

 **§ 6.2**

 Årsmøtet skal:

 1. Godkjenne innkalling og sakliste.

 2. Velge ordstyrer og to protokollførere.

 3. Godkjenne årsmelding.

 4. Godkjenne regnskap.

 5. Orienteres om budsjettet og fastsette kontingent.

 6. Behandle innkomne forslag.

 7. Velge

 a) Styreleder og 4 styremedlemmer samt minst 2 varamedlemmer.

 Valgperioden er 2 år for styreleder og styremedlemmer og 1 år for vara-

 medlemmer. Valget bør gjøres slik at halvparten av styret er på valg hvert år.

 b) Revisor for 1 år.

 c) Valgkomité bestående av en leder og to medlemmer, alle for 2 år.

**§ 6.3**

Lovlig innkalt årsmøte i foreningen er beslutningsdyktig når minst 20 stemmeberettigede medlemmer er til stede. Stemmeberettigede er de som har betalt årets kontingent og vært medlem i minst 2 måneder før årsmøtet holdes.

**§ 6.4**

Ekstraordinært årsmøte innkalles av styret med minst 1 måneds varsel etter:

 1. vedtak på årsmøte eller

 2. vedtak av styret eller

 3. krav fra minst 10 prosent av medlemmene.

Ekstraordinært årsmøte skal bare behandle de saker som er angitt i vedtaket

 eller i kravet om innkalling.

**§ 7 Styret**

Styret består av leder og 4 styremedlemmer, Styret bestemmer selv den interne oppgavefordelingen. Daglig leder og nettredaktør har møte- og talerett på styremøtene.

 **§ 7.1**

Leder innkaller til styremøter. Styremøter skal også holdes når minst 2 av styrets medlemmer forlanger det. Normalt innkalles også vararepresentantene.

Styret er beslutningsdyktig når minst 4 av medlemmene møter. Det skal føres vedtaksprotokoll.

 **§ 7.2**

 Styret skal:

 1. Iverksette årsmøtets vedtak

 2. Stå for daglig drift i henhold til formålsparagrafen

 3. Utnevne daglig leder

 4. Sende ut kontingentkrav

 5. Legge frem årsmelding, revidert regnskap og budsjett for årsmøtet

 6. Arbeide for at foreningen til enhver tid har en sunn økonomi blant annet ved aktiv

 medlemsverving og ved å søke om støtte

 7. Utpeke redaktør for medlemsbladet

 8. Utpeke nettredaktør

 9. Gi oppdatert informasjon til Brønnøysund-registrene

**§ 8 Økonomi**

Foreningens regnskap følger kalenderåret og skal revideres av revisor.

Styreleder og et styremedlem har foreningens signatur i fellesskap.

**§ 9 Lokalforeninger**

Lokalforeninger kan organiseres på steder eller i distrikter når foreningens medlemmer på de respektive steder ønsker det. Lokalforeningene er ansvarlig for sin egen økonomi. Hovedforeningen kan tilbakeføre en del av kontingenten til lokalforeningene. Dersom en lokalforening opphører skal eventuelle eiendeler og midler overføres til hovedforeningen.

**§ 10 Vedtektsendring**

Endringer kan bare vedtas av ordinært eller ekstraordinært årsmøte og det kreves 2/3 flertall.

**§ 11 Oppløsning**

Første vedtak om oppløsning fattes av det ordinære årsmøtet med 2/3 flertall. Deretter fattes det endelige vedtak om oppløsning med 2/3 flertall på et ekstraordinært årsmøte som avholdes minst 3 måneder senere.

Ved oppløsning tilfaller foreningens eiendeler og midler en organisasjon av lignende slag, dersom ikke annet blir bestemt av de 2 årsmøtene som vedtar oppløsningen.